Държавен вестник, бр. 71, 2023 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  71
поръчки се стига до насрещно съвпадане и 
как се изпълняват.
2. БЕТП АД не е страна по сключените 
сделки и за БЕТП АД не възникват права и 
задължения по сделките, сключени на пазара 
на БЕТП.
3. Конкретните разпоредби, свързани с 
търговията на пазара на БЕТП, са подробно 
описани в глава четвърта Оперативни правила.
(2) Правила за поръчки.
1. Поръчката е предложение за сключване 
на сделка по Стандартизиран контракт, чиито 
условия и валидност са посочени в Поръч-
ката. Поръчката, изпратена до електронната 
платформа на БЕТП, включва най-малко: 
а) идентификацията на члена;
б) идентификация на борсовия агент, който 
подава Поръчката; 
в) вид на продукта съгласно специфика-
циите; 
г) стандартизиран контракт, към който се 
отнася Поръчката; 
д) вид валидност; 
е) обем/количество; 
ж) максималната или минималната цена, 
срещу която може да се изпълни Поръчката; 
з) вид на Поръчката;
и) за покупка или продажба се отнася 
Поръчката. 
2. В Поръчката се посочва количество и 
лимитна цена. Лимитната цена е максимал-
ната цена, над която поръчка за покупка не 
може да бъде изпълнена, или минималната 
цена, под която поръчката за продажба не 
може да бъде изпълнена. 
Тези поръчки могат да се изпълняват само 
по тяхната определена лимитна цена или на 
най-добра цена, т.е. по-малка от, ако е за по-
купка, или по-голяма от, ако е за продажба.
(3) Видове поръчки:
1. В електронната платформа на БЕТП АД 
се подават следните видове поръчки:
а) „Firm“ (твърда) – до изпълнение, до 
премахване, до изтичане на срока.
б) „Fill-and-Kill“ (изпълни и приключи) – по 
Поръчката се извършва съвпадане с насрещни 
поръчки, отговарящи на зададените условия за 
част от посочения обем. Остатъкът от обема 
по Поръчката, за който не е налице насрещно 
съвпадане, ще бъде изтрит. 
в) „Iceberg“ (айсберг) – поръчки, подадени 
с частично оповестени количества. Опреде-
лена част от скритото количество ще бъде 
оповестена и ще получи времевата отметка на 
момента на оповестяването веднага след като 
частта, която вече е била известна, е изпълнена. 
Членът на пазара на БЕТП определя общото 
количество и първоначалното количество, 
което ще бъде обявено. Първата поръчка се 
отнася до първоначално обявеното количество, 
като след това неоповестеното количество се 
изпълнява чрез поредица от поръчки. Всяка 
следваща Поръчка е за същото количество 
като първоначалната. Всяка последователна 
Поръчка се третира като нова Поръчка по 
отношение на времето на регистриране. 
г) Withheld (задържани, неактивни) – за-
държаните поръчки не се виждат на пазара и 
не участват в процеса на насрещно съвпадане 
на поръчките. Задържаните поръчки могат да 
бъдат деактивирани и повторно активирани, 
освен ако срокът на валидност на Поръчката 
не е изтекъл или Поръчката е била оттеглена 
или анулирана. 
2. Видове валидност на Поръчката:
а) валидна до отмяна – валидна до изтри-
ване от Регистъра на поръчките;
б) валидна за ден – валидна до края на деня; 
в) валидна до дата/време/час – валидна до 
определеното време.
(4) Регистър на поръчките.
1. Регистърът на поръчките е анонимен.
2. Поръчката се вписва в Регистъра на 
поръчките, когато в съобщението, съдържащо 
Поръчката, присъства техническият идентифи-
катор на члена, който я е подал. Поръчката е 
технически приета в електронната платформа, 
ако е издадено потвърждение на съобщение 
за приемане, чрез вписване или отказ на 
вписване в Регистъра на поръчки. Поръчка, 
подадена от член на пазара на БЕТП, може 
да бъде оттеглена само съгласно разпоредбите 
на настоящите Правила.
(5) Правила за насрещно съвпадане.
1. Сделките на пазара на БЕТП се осъ-
ществяват чрез насрещно съвпадане на по-
ръчки, вписани в Регистъра на поръчките. 
Насрещното съвпадане се основава на цените, 
посочени в поръчките.
2. Принципите, приложими за изпълне-
нието на поръчките на пазара на БЕТП, са: 
а) изпълнението се извършва по метод, 
който е прозрачен и описан в Правилата; 
б) изпълнението е в съответствие с по-
ръчките, подадени от членовете на пазара 
на БЕТП; 
в) цените на сделките (за поръчките по 
които има насрещно съвпадане) ще бъдат ви-
дими в електронната платформа, но дневните 
среднопретеглени и/или референтни цени ще 
бъдат публикувани на интернет страницата 
на БЕТП АД.
(6) Изпълнение на сделки.
Изпълнението на сделката, осъществена на 
пазара на БЕТП, представлява неотменимо 
задължение в определена дата и час купувачът 
да приеме доставката и да плати определената 
цена, а продавачът да достави и да получи 
потвърждение за плащане на цената. 
(7) Регистър на сделки.
БЕТП АД поддържа:
1. Регистър на собствени или посредни-
чески сделки.
2. Регистър на клиентски сделки.